open-index/open-wikipedia-markdown huggingface dataset:
நார்மா வில்லியம்ஸ்

**நார்மா மேரி வில்லியம்சு** (*Norma Williams*) நியூசிலாந்து நாட்டின் நீச்சல் வீரர் ஆவார். மேலும் இவர் ஓர் எழுத்தாளராகவும் இருந்து வந்தார். நார்மா மேரி வில்லியம்ஸ் 1928 ஆம் ஆண்டு, டிசம்பர் மாதம், 11 ஆம் தேதி நியூசிலாந்து நாட்டில் உள்ள ஆக்லாந்தில் பிறந்தார்.

## வாழ்க்கை வரலாறு
இவர் தகாபுனா என்ற இலக்கணப் பள்ளியில் கல்வி பயின்றார்.

1950 பிரிட்டிசு பேரரசின் விளையாட்டுப் போட்டிகளில், பெண்களுக்கான 440 யார்டு ப்ரீஸ்டைல் ​​ரிலே என்ற பிரிவில் விளையாடி வெள்ளிப் பதக்கத்தை வென்றார். ரிலேவில் இவரது அணி வீரர்கள் வினிஃப்ரெட் கிரிஃபின், ஜோன் ஹேஸ்டிங்ஸ் மற்றும் கிறிஸ்டின் ஜேக்கபி ஆகியோர் ஆவர்கள். இவர் 110 யார்டுகள் ஃப்ரீஸ்டைல் ​​போட்டியிலும் போட்டியிட்டு, இதில் ஐந்தாவது இடத்தைப் பிடித்தார்.

வில்லியம்சு 1948, 1949 மற்றும் 1950 ஆம் ஆண்டுகளில் 400 யார்டுகள் பெண்கள் மெட்லி என்ற பிரிவிலும் மற்றும் 1949, 1950 மற்றும் 1951 ஆம் ஆண்டுகளில் 100 யார்டுகள் பெண்கள் பட்டாம்பூச்சிஎன்ற பிரிவிலும் 6 தேசிய அளவிலான நீச்சல் பட்டங்களை வென்றுள்ளார்.

இவர் 1952 ஆம் ஆண்டில் கிளிஃபோர்ட் ரஸ்கோ ஆஷ் வில்லியம்சு என்பவரை மணந்தார். இவர்களுக்கு மூன்று குழந்தைகள் பிறந்தனர். இவர் 1968 ஆம் ஆண்டு மெக்சிகோ நகரில் நடந்த ஒலிம்பிக் போட்டிகளில் நியூசிலாந்து அணியுடன் ஒரு துணை வீரராக விளையாடினார். மேலும் 1978 இல் தேசிய நீச்சல் தேர்வாளராக நியமிக்கப்பட்டார். இவர் ஆக்லாந்து அமெச்சூர் விளையாட்டு சங்கத்தின் தலைவராகவும் பணியாற்றி  வந்தார். 

நியூசிலாந்தின்  நீச்சல் போட்டியின் வளர்ச்சியை விவரிக்கும் வகையில் 1996 ஆம் ஆண்டு வில்லியம்சின், பிட்வீன் தி லேன்ஸ், என்ற புத்தகத்தை  வெளியிட்டார்.1990 ஆம் ஆண்டு நியூசிலாந்து நீச்சல் கூட்டமைப்பு மற்றும் 2006 இல் ஆக்லாந்து நீச்சல் சங்கத்தின் நூற்றாண்டு விழாவைக் போன்றவற்றின் வரலாறுகளையும் வில்லியம்சு எழுதியுள்ளார்..

1977 ஆம் ஆண்டு புத்தாண்டு கௌரவ விருதுகளில், வில்லியம்ஸசு நீச்சலுக்கான சேவைகளுக்காக பிரிட்டிசு பேரரசின் ஆணைக்குழுவின் உறுப்பினராக நியமிக்கப்பட்டார்.

இவரது கணவர் கிளிஃப் வில்லியம்சு இறந்த ஒரு வருடத்தில் 2017 ஆம் ஆண்டு, அக்டோபர் 3 ஆம் தேதியன்று காலமானார்.

## மேற்கோள்கள்

பகுப்பு:நீச்சல் வீரர்கள்
பூர்ணிமா ராமசாமி

**பூர்ணிமா ராமசாமி** (*Poornima Ramaswamy*)  இந்தியாவைச் சேர்ந்த  ஆடை வடிவமைப்பாளரும்  தொழில்முனைவோரும் ஆவார். 2013 ஆம் ஆண்டு *[[பரதேசி (2013 திரைப்படம்)|பரதேசி]]* என்ற தனது முதல் படத்திற்காக தேசிய திரைப்பட விருதை வென்றார். இந்தியத் திரைப்படம் மற்றும் நாடக மேடையில் தொடர்ந்து பணியாற்றி வருகிறார்.

## தொழில் வாழ்க்கை
பூர்ணிமா ராமசாமி நவநாகரிக் ஆடை சில்லறை விற்பனை ஆடையான நாயுடு ஆல் உரிமையாளர்களுடன் தொடர்புடையவராக இருந்தார்.  ஆரம்பத்தில் குடும்ப வணிகத்துடன் பணிபுரிந்து நண்பர்களுக்கான ஆடைகளை வடிவமைப்பதன் மூலம் தனது வாழ்க்கையைத் தொடங்கினார்.  வணிக நிர்வாகத்தில் பட்டம் பெற்றார் மற்றும் குழுவின் நிர்வாகத்தை எடுத்துக் கொள்ளவும் ஆர்வமாக இருந்தார். திருமணத்திற்குப் பிறகு, பூர்ணிமா ஈரோட்டில் குடியேறினார். அங்கு இவர் கையால் நெய்த புடவைகளைப் பற்றி மேலும் அறிந்து கொண்டார். அதை நாயுடு ஆலின் சேகரிப்புகளுக்கு அனுப்பவும் இவர் ஆர்வமாக இருந்தார்.

இயக்குனர் பாலாவின் மனைவி மலரை இவர் அறிமுகப்படுத்தினார், மேலும் இந்த இணைப்பின் மூலம், அவர் தனது முதல் படமான *[[பரதேசி (2013 திரைப்படம்)|பரதேசி]]* (2013) திரைப்படத்தில் பணிபுரியும் வாய்ப்பைப் பெற்றார். இத்திரைப்படம் 1930 ஆம் ஆண்டுகளிலிருந்து இந்திய மலை நாட்டில் அடிமைத் தொழிலாளர்களின் கதையை சித்தரிக்கும் படமாகும். இத்திரைப்படம்  பூர்ணிமாவின் அழகியலைச் சரிசெய்யத் தூண்டியது. பின்னர் இந்தப் படத்திற்காக சிறந்த ஆடை வடிவமைப்புக்கான தேசிய திரைப்பட விருதை வென்றார். 

*பரதேசி* படத்திற்குப் பிறகு, மைக்கேல் சிபினோசா இயக்கிய சன் எபவுசு என்ற பிரெஞ்சு திரைப்படத்தில் பணியாற்ற அழைக்கப்பட்டார். அவர் தமிழ் படங்களுக்குத் திரும்பியதிலிருந்து ஜோதிகா உடன் தொடர்ந்து பணியாற்றியுள்ளார், அவருடன் *[[36 வயதினிலே]]* (2015) *[[மகளிர் மட்டும் (2017 திரைப்படம்)|மகளிர்  மட்டும்]]* (2017) மற்றும் *[[நாச்சியார்]]* (2018) ஆகிய படங்களில் இணைந்து பணியாற்றினார். இறுதிச் சுற்று  (2006) படத்தில் மாதவனின் தோற்றத்தையும், தனுசின் *[[ப. பாண்டி|பா. பாண்டி]]* (2017) படத்தில் இராச்கிரனின் தோற்றத்தையும் மறுபரிசீலனை செய்வதிலும்  இவர் குறிப்பிடத்தக்க வகையில் பணியாற்றினார். திரைப்படங்களில் கைத்தறி துணி பயன்படுத்த  அழுத்தம் கொடுத்துள்ளார், பெரும்பாலும் நடிகர்களுக்கு கரிம பருத்தி பொருள்களை அணியச் செய்வார்.

## திரைப்படவியல்

* *[[பரதேசி (2013 திரைப்படம்)|பரதேசி]]* (2013)
* *[[வை ராஜா வை]]* (2015)
* *[[36 வயதினிலே]]* (2015)
* *[[இறுதிச்சுற்று]]* (2016)
* *[[ப. பாண்டி]]* (2017)
* *[[36 வயதினிலே]]* (2015)
* *[[தீரன் அதிகாரம் ஒன்று]]* (2017)
* *[[தானா சேர்ந்த கூட்டம்]]* (2018)
* *[[நாச்சியார்]]* (2018)
* *[[காற்றின் மொழி (திரைப்படம்)]]* (2018)
* *[[நேர்கொண்ட பார்வை]]* (2019)
* *[[ஜாக்பாட் (2019 திரைப்படம்)]]* (2019)
* *[[ராட்சசி (2019 திரைப்படம்)]]* (2019)
* *[[பூமராங் (2019 திரைப்படம்)|பூமராங்கு]]* (2019)
* *[[தம்பி (2019 திரைப்படம்)|தம்பி]]* (2019)
* *[[சூரரைப் போற்று]]* (2020)
* *புத்தம் புது காலை* (2020)
* *[[பாவக் கதைகள்]]* (2020)
* *[[சுழல்: த வோர்டெக்ஸ்]]* (2022)
* *ஜெய் பீம்* (2021)
* *[[உடன்பிறப்பே]]* (2021)
* *அன்பறிவு* (2022)
* *பரம்பொருள்* (2023)
* *தூமம்*  (2023)
* *[[கேப்டன் மில்லர்]]*  (3024)
* *இரகு தாத்தா*  (2024)
* *டார்லிங்*  (2024) 
* *தலைமைச் செயலகம் * (2024)
* *சிறீகாந்து* (2024)
* *[[டியூட்|டியூடு]]* (2025)

## மேற்கோள்கள்

பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:வாழும் மக்கள்
பகுப்பு:தமிழ்த் திரைப்படத் துறை பிற பணியினர்
திராம் சட்டமன்றத் தொகுதி

**திராம் சட்டமன்றத் தொகுதி** (மலாய்: *Bahagian Pilihan Raya Tiram*; ஆங்கிலம்: *Tiram State Constituency*; சீனம்: 地南州议席) என்பது மலேசியா, ஜொகூர், ஜொகூர் பாரு, தெப்ராவ் மக்களவைத் தொகுதியில் (**P158**) உள்ள ஒரு சட்டமன்றத் தொகுதி (**N40**) ஆகும். 

திராம் சட்டமன்றத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் மாநிலத் தேர்தல் நடைபெற்றது. 

1974-ஆம் ஆண்டில் இருந்து திராம் சட்டமன்றத் தொகுதி, ஜொகூர் மாநில சட்டமன்றத்தில் பிரதிநிதிக்கப் படுகிறது. தற்போது **அசிசுல் பச்சோக்** (*Azizul Bachok*) என்பவர் இந்தச் சட்டமன்றத் தொகுதியின் உறுப்பினராக உள்ளார்.

## தெப்ராவ்
தெப்ராவ் (*Tebrau*) என்பது ஜொகூர் மாநிலத்தின் ஜொகூர் பாரு மாவட்டத்தில் அமைந்து உள்ள ஒரு முக்கிம்; நகரம் ஆகும். ஜொகூர் பாரு மாவட்டத்தில் மூன்றாவது பெரிய முக்கிம் என அறியப்படுகிறது.

ஜொகூர் வரலாற்றில் தெப்ராவ் எனும் பெயர் நீண்ட காலமாகப் பயன்படுத்தப்பட்டு வருகிறது. இப்போது ஜொகூர் நீரிணை என்று அழைக்கப் படுவது முன்னர் காலத்தில் தெப்ராவ் நீரிணை என்று அழைக்கப்பட்டது.

## வாக்காளர் எண்ணிக்கை

திராம் சட்டமன்றத் தொகுதியின் 2022-ஆம் ஆண்டு வாக்காளர் எண்ணிக்கை:
* மலாயர் **54.9%** 
* சீனர் **25.6%** 
* இந்தியர் **12.5%** 
* பிற இனத்தவர் **4.40%** 
* சபா பூமிபுத்திரா **0.66%**
* சரவாக் பூமிபுத்திரா **2.02%**

30 மார்ச் 2018 அன்று வெளியிடப்பட்ட மத்திய அரசிதழின்படி, திராம் சட்டமன்றத் தொகுதி **24** வாக்குச் சாவடிகளைக் கொண்டுள்ளது.

## வரலாறு

## தேர்தல் முடிவுகள்

## மேலும் காண்க
* மலேசியத் தேர்தல் தொகுதிகள்
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநில சட்டமன்ற உறுப்பினர்களின் பட்டியல் (2018–2023)

## மேற்கோள்கள்

## வெளி இணைப்புகள்

பகுப்பு:ஜொகூர் சட்டமன்றத் தொகுதிகள்
பகுப்பு:மலேசியத் தேர்தல் தொகுதிகள்
தச்சூர் (கடலூர் மாவட்டம்)

**தச்சூர்** (*Thachur*) என்பது தமிழ்நாட்டின், கடலூர் மாவட்டம், திட்டக்குடி வட்டத்தில் அமைந்துள்ள ஒரு கிராமம் ஆகும்.

## அமைவிடம்
வடக்கே இலக்கூருக்கும், தெற்கே தொழுதூருக்கும், கிழக்கே எழுத்தூருக்கும், மேற்கே நாங்கூருக்கும் மத்தியில்,  இருபெரும் ஏரிகளுக்கு இடையில் தச்சூர் அமைந்துள்ளது. இந்த ஊரானது மாவட்ட தலைநகரான கடலூரிலிருந்து 101 கிலோமீட்டர் தொலைவிலும், மங்கலூரில் இருந்து  கிலோமீட்டர் தொலைவிலும்,  மாநிலத் தலைநகரான சென்னையில் இருந்து 265 கிலோமீட்டர் தொலைவிலும், திட்டக்குடியில் இருந்து  27 கிலோமீட்டர் தொலைவிலும் உள்ளது.

## தொழில்
அக்காலத்தில் ஆற்றலும் திறமையும் மிக்க தச்சர்கள் இவ்வூரில் வசித்து வந்தனர். அவர்கள் அக்கால ஆட்சியாளர்களுகாக வேல், வாள், ஈட்டி போன்ற போர்க்கருவிகளை செய்து வந்ததோடு;  அரிவாள், மண்வெட்டி, கோடாரி, கலப்பை, கடப்பாறை போன்ற விவசாய கருவிகளையும் செய்து வந்தனர்.  அதோடு மட்டுமின்றி வீடு கட்டுவதற்குத்  தேவையான சட்டங்கள், விட்டங்கள், தொழிற்பாடு மிக்க காலதர்கள், கதவுகள் என பல்வேறு மர வேலைகளையும் செய்தனர். தச்சூரை சுற்றியுள்ள பல்வேறு கிராம விவசாயிகள் தங்களுக்குத் தேவையான விவசாய கருவிகளையும், தங்கள் ஊர் கோவில்களுக்குத் தேவையான தேர்களையும்  செய்வதற்கு வெகு தூரத்தில் இருந்தும் இவ்வூரை நாடி வருவது வழக்கமாக இருந்தது. **எனவேதான்! தச்சு வேளையில் புகழ் பெற்ற இவ்வூர் தச்சூர் என்று பெயர் பெற்றது.** இவ்வூரின்  நூறு சதவிகித மக்களில் பத்து சதவிகித மக்களே தச்சு வேலை செய்துவந்தனர். மீதி தொண்ணூறு சதவிகித மக்கள் வானம்பார்த்த மேட்டு நிலங்களிலும், கிணறு பாசனங்களிலும், பள்ளமான ஏரி பாசன நிலங்களிலும்  முழுமையாக விவசாயத்தில் ஈடுபட்டு வந்தனர். 1985 இக்கு பிறகு கொஞ்சம் கொஞ்சமாக  தச்சர்கள் குறைந்துபோன காரணத்தால்,  ஒரு சிலரை தவிர தற்பொழுது  தச்சு வேலை செய்வதற்க்கு யாருமில்லை என்பதுதான் இவ்வூரின் இன்றைய நிலை.  

## வழிபாடு
இவ்வூரின் பெரும்பாண்மையான மக்கள் நல்லத்தங்காள், மருதய்யன், சடையப்பர் போன்ற தெய்வங்களை குலதெய்வங்களாக வழிபடுகின்றனர். அய்யனார் ஆண்டவர் முனியப்பர் போன்ற தெய்வங்களையும் இவ்வூர் மக்கள் குலதெய்வங்களாக வழிபட்டு வருகின்றனர். 

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
பேல்தரா சாலை சட்டமன்றத் தொகுதி

**பேல்தரா சாலை சட்டமன்றத் தொகுதி** *(Belthara Road Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பலியா மாவட்டத்தில் அமைந்துள்ளது. பேல்தரா சாலை, சேலம்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
உலக தொடர்பு நாள்

உலக தொடர்பு நாள் முதன்முதலில் 1953 மார்ச் மாதத்தில் சர்வதேச பறக்கும் தட்டு கழகம் என்ற அமைப்பால் அறிவிக்கப்பட்டது. இந்த நாளில் அந்த அமைப்பின் அனைத்து உறுப்பினர்களும் விண்வெளிக்குத் தொலைநினைவு மூலம் ஒரு செய்தியை அனுப்ப முயற்சிப்பார்கள் என்று அறிவிக்கப்பட்டது.

1953 ஆம் ஆண்டு இப்படியான ஒரு நாளை நடத்துவதற்கு சர்வதேச பறக்கும் தட்டு கழகம் தீர்மானித்தது. மனத்தொடர்பு உண்மையாகவும் வெளி கிரக உயிர்கள் உண்மையாகவும் இருந்தால், ஒரே செய்தியில் அதிகமான மக்கள் கவனம் செலுத்தினால் அந்தச் செய்தி விண்வெளிக்குப் பரவக்கூடும் என்று அவர்கள் கருதினர். 1953 ஆம் ஆண்டில் அந்த அமைப்பின் உறுப்பினர்கள் கீழ்கண்ட செய்தியில் கவனம் செலுத்தினர்:

"கிரகங்களுக்கு இடையில் பயணம் செய்யும் வானூர்திகளில் உள்ளவர்களே! எங்கள் பூமி கிரகத்தை கவனித்து வரும் விண்வெளி பயணிகளே! உங்களுடன் தொடர்பு கொள்ள விரும்புகிறோம். நாங்கள் உங்கள் நண்பர்கள். நீங்கள் பூமியில் தோன்ற வேண்டும் என்று விரும்புகிறோம். நீங்கள் எங்கள்முன் தோன்றினால் மிகுந்த நட்புடன் வரவேற்போம். உங்கள் மக்களுக்கும் பூமியின் மக்களுக்கும் இடையே பரஸ்பர புரிதலை வளர்க்க எங்களால் முடிந்த அனைத்தையும் செய்வோம். தயவு செய்து அமைதியுடன் வந்து எங்கள் பூமியில் உள்ள பிரச்சினைகளில் உதவுங்கள். எங்கள் செய்தியை நீங்கள் பெற்றுள்ளீர்கள் என்பதைச் சொல்ல ஒரு அறிகுறி கொடுங்கள். உண்மையை அறியாதவர்களை விழிப்பூட்ட எங்கள் கிரகத்தில் ஒரு அதிசயத்தை உருவாக்குங்கள். உங்கள் பதிலை கேட்க விரும்புகிறோம். நாங்கள் உங்கள் நண்பர்கள்."

1953 ஆம் ஆண்டின் இந்த நிகழ்வு “கிரகங்களுக்கு இடையிலான வானூர்திகளில் உள்ளவர்களை அழைக்கிறோம்”என்ற பாடலில் குறிப்பிடப்பட்டுள்ளது. அந்தப் பாடல் 1976 ஆம் ஆண்டு வெளியிடப்பட்டது; பின்னர் 1977 ஆம் ஆண்டு ஒரு இசைக்குழு அதை “பயணம்” என்ற இசைத் தொகுப்பிற்காக மறுபடியும் பாடியது.

2013 ஆம் ஆண்டு இந்த நிகழ்வின் 60வது ஆண்டு நினைவாக உலக தொடர்பு நாள் ஒரு முழு வாரமாகக் கொண்டாடப்பட்டது.

## மேலும் காண்க

* World Contact Day 2023 online Gathering - OpenContactTV.com / Languages Of Lights

## மேற்கோள்கள்
வெப்ப செயற்பாடு

வெப்ப செயற்பாடு என்பது வெப்பநிலை மற்றும் நேரம் ஆகியவற்றின் இணைந்த விளைவாகும். இது பல தொழில்களில் முக்கியமானதாகும்:

* பீங்கான் பொருட்கள் தயாரித்தல்
* கண்ணாடி மற்றும் உலோக மிருதுவாக்கல்
* உலோக வெப்ப சிகிச்சை

வெப்ப செயற்பாடு என்ற கருத்து பொருள் அறிவியல் பாடங்களில் கற்பிக்கப்படுகின்றாலும், இது துல்லியமாக வரையறுக்கப்பட்ட அளவீடு அல்லது அறிவியல் அளவாக கருதப்படுவதில்லை.

வெப்ப செயற்பாட்டை மதிப்பிட வெப்ப அளவுக் கருவிகள் பயன்படுத்தப்படலாம்; அவை வெப்பத்தின் காரணமாக வளைதல் அல்லது சுருங்குதல் மூலம் வெப்பத்திற்கான சமமான அளவை காட்டுகின்றன. அனுமதிக்கப்பட்ட வரம்புகளுக்குள், குறைந்த வெப்பநிலையில் நீண்ட நேரம் சூடாக்கியும் ஒரே போன்ற விளைவுகளை பெற முடியும்.

இரண்டு சூடாக்கும் செயல்களில் வெப்ப செயற்பாடு ஒரே அளவில் இருந்தால், தயாரிக்கப்பட்ட பொருட்கள் வெளிப்படையாக ஒரே மாதிரி தோன்றலாம். ஆனால் இயந்திர வலிமை மற்றும் நுண் அமைப்பு போன்ற வெளியில் தெரியாத வேறுபாடுகள் இருக்கலாம்.

## வெப்ப செயற்பாடு (Heatwork)
வெப்ப செயற்பாடு என்பது ஒரு பொருளில் வெப்பநிலை எவ்வளவு உயரமாக உள்ளது மற்றும் அது எவ்வளவு நேரம் அந்த வெப்பத்தில் வைத்திருக்கப்படுகிறது என்பதன் சேர்க்கையான விளைவாகும். அதாவது, வெப்பநிலையும் நேரமும் சேர்ந்து ஒரு பொருளில் ஏற்படுத்தும் மொத்த மாற்றமே வெப்ப செயற்பாடு.

### பீங்கான் பொருட்களில் பயன்பாடு
பீங்கான் பொருட்கள் தயாரிக்கும் போது களிமண் பொருட்களை அடுப்பில் சூடாக்குகின்றனர். இந்த சூடாக்கத்தில்:

* வெப்பநிலை அதிகமாக இருந்தால் மாற்றம் விரைவாக நடக்கும்.
* வெப்பநிலை குறைவாக இருந்தாலும் நீண்ட நேரம் சூடாக்கினால் அதே மாதிரியான மாற்றம் ஏற்படலாம்.

இதனால் வெப்பநிலை மட்டும் முக்கியமல்ல; நேரமும் முக்கியமானது.

### உதாரணம்
ஒரு பொருளை:

* அதிக வெப்பத்தில் குறுகிய நேரம் சூடாக்கினாலும்
* குறைந்த வெப்பத்தில் நீண்ட நேரம் சூடாக்கினாலும்

இரண்டிலும் ஒரே அளவு வெப்ப செயற்பாடு கிடைக்கலாம்.

### அளவிடும் முறைகள்
வெப்ப செயற்பாட்டை நேரடியாக அளவிட முடியாது. அதற்குப் பதிலாக:

* வெப்பத்தில் வளைந்து மாறும் சிறப்பு மண் குச்சிகள் போன்ற கருவிகள் பயன்படுத்தப்படுகின்றன.
* அவை எவ்வளவு வளைந்தன என்பதைப் பார்த்து வெப்ப செயற்பாடு எவ்வளவு ஏற்பட்டது என்பதை மதிப்பிடுகின்றனர்.

### முக்கியத்துவம்
வெப்ப செயற்பாடு சரியாக இல்லாவிட்டால்:

* பொருள் முழுமையாக உறுதியாக மாறாது
* வலிமை குறையலாம்
* உள்ளமைப்பு மாறுபடலாம்

அதனால் பீங்கான், கண்ணாடி மற்றும் உலோக தொழில்களில் வெப்ப செயற்பாடு மிகவும் முக்கியமான கருத்தாகக் கருதப்படுகிறது.

## மேற்கோள்கள்

## வெளி இணைப்புகள்

* Temperature equivalents table & description of Bullers Rings.
* Temperature equivalents table  & description of Nimra Cerglass pyrometric cones. 
* Temperature equivalents table & description of Orton pyrometric cones. 
* Temperature equivalents table of Seger pyrometric cones.
* Temperature Equivalents, °F & °C  for Bullers Ring.
பகுப்பு:பொறியியல்
பகுப்பு:பொறியியல் தொடர்பான குறுங்கட்டுரைகள்
சால்மாலி கோல்கடே

**சால்மாலி கோல்கடே** (*Shalmali Kholgade*) ஓர் இந்தியப் பின்னணி பாடகர் ஆவார். இவர் பெரும்பாலும் பாலிவுட் படங்களில் பாடுகிறார். இந்தி தவிர, மராத்தி, பெங்காலி, தெலுங்கு மற்றும் தமிழ் போன்ற பிற இந்திய மொழிகளிலும் பாடியுள்ளார். பிலிம்பேர் விருது மற்றும் மராத்தி பிலிம்பேர் விருது உட்பட பல விருதுகளைப் பெற்றுள்ளார். மேலும் தனது பாடல் பாணிக்காக பாராட்டப்பட்டார்.

சால்மாலி கோல்கடே 22 நவம்பர் 2021 அன்று கட்டடப் பொறியாளரான பர்ஹான் ஷேக் என்பவரை மணந்தார்.

## இசைப் பணி

### தொடக்க காலம் (2004-2011)
சால்மாலி தனது 8 வயதிலிருந்தே தனது தாயார் உமா கோல்கடேவிடம் இசையைக் கற்றுக் கொண்டார். ஒரு இந்திய பாரம்பரிய பாடகி மற்றும் நாடக ஆளுமை. ஷால்மாலி பாம்பலூ என்ற லாட்வியன் இசைக்குழுவுடன் தனிப்பாடகியாக நிகழ்ச்சி நடத்தியுள்ளார். அவர் பல ஆண்டுகளாக மும்பையில் தொழில் ரீதியாகப் பாடி வருகிறார், மேலும் அலி ஜாபரின் பாடல்களுக்கு பின்னணிப் பாடகியாகவும் பணியாற்றினார்.
thumb|2013 ஆம் ஆண்டில் வோர்லி விழாவில் இந்தித் திரைப்பட நடிகை ஷிபானி காஷ்யப் உடன் கோல்கடே
அமித் திரிவேதி இசையின் கீழ் *இஷாக்ஸாதே* திரைப்படத்தின் "*பரேஷான்*" என்ற பாடலுடன் 2012 ஆம் ஆண்டில் பாலிவுட்டில் பின்னணிப் பாடகராக சால்மாலி அறிமுகமானார். இந்த பாடல் விமர்சன ரீதியாகவும் வணிக ரீதியாகவும் வெற்றி பெற்றது. மேலும், இந்தியா முழுவதும் தரவரிசையில் முதலிடத்தைப் பிடித்தது. இப்பாடலுக்காக கோல்கடே சிறந்த பெண் பின்னணி பாடகருக்கான பிலிம்பேர் விருதை வென்றார்.

## நடிப்பு வாழ்க்கை
2009 ஆம் ஆண்டு இரஞ்சன் சிங்கின் கிழக்கிந்திய கொங்கணி -மராத்தித் திரைப்படமான *து மசா ஜீவ்* என்ற திரைப்படத்தில் துணை வேடத்தில் நடித்ததன் மூலம் சால்மாலி திரைப்படத்தில் அறிமுகமானார். இது மகாராட்டிர நாளன்று வெளியிடப்பட்டது. இந்த படம் திரையரங்கில் ஓரளவு வெற்றியைப் பெற்றது. மேலும், கலவையான விமர்சனங்களைப் பெற்றது. இருப்பினும், இவரது நடிப்பிற்காக சால்மாலி பாராட்டப்பட்டார்.
## மேற்கோள்கள்

## வெளி இணைப்புகள்

* 

பகுப்பு:பிலிம்பேர் விருதுகள் வென்றவர்கள்
பகுப்பு:மராத்தியர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
இந்தியப் பெண்ணியக் கட்சி

**இந்தியப் பெண்ணியக் கட்சி** (*Womanist Party of India*) இந்தியாவில் உள்ள ஓர் அரசியல் கட்சியாகும். பாரதிய சிட்ரீவதி பக்சு என்ற பெயராலும் இக்கட்சி அழைக்கப்படுகிறது. கட்சியின் முக்கிய நோக்கம் பெண்களின் விடுதலையாகும். இந்தியப் பெண்ணியக் கட்சி 2003 ஆம் ஆண்டு அக்டோபர் மாதம் 31 ஆம் தேதியன்று மும்பையில் நிறுவப்பட்டது.  வர்சா காலே தலைவராகவும்  பொதுச் செயலாளர் அவிசா குல்கர்னி பொதுச் செயலாளர் பொறுப்பிலும் இருந்தனர். 

இந்தியாவில் 'பெண்ணியவாதி' என்ற சொல் உயர் வர்க்க அர்த்தத்தைக் கொண்டிருப்பதாகக் கருதுவதால், அந்தக் கட்சியும் தன்னை 'பெண்ணியம்' என்று அழைக்க முடிவு செய்தது.

## மேற்கோள்கள்

## வெளி இணைப்புகள்
* ''The New Amazons'' - *The Telegraph*
* ''The Womanist Party of India'' - *The South Asian*

பகுப்பு:மகாராட்டிர அரசியல் கட்சிகள்
பகுப்பு:2003இல் நிறுவப்பட்ட அரசியல் கட்சிகள்
பகுப்பு:பெண்ணிய வரலாறு
பெக்கோக் சட்டமன்றத் தொகுதி

**பெக்கோக் சட்டமன்றத் தொகுதி** (மலாய்: *Bahagian Pilihan Raya Bekok*; ஆங்கிலம்: *Bekok State Constituency*; சீனம்: 彼咯州议席) என்பது மலேசியா, ஜொகூர், சிகாமட் மாவட்டம், லாபிஸ் மக்களவைத் தொகுதியில் (**P142**) உள்ள ஒரு சட்டமன்றத் தொகுதி (**N06**) ஆகும். 

பெக்கோக் சட்டமன்றத் தொகுதி 1959-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் மாநிலத் தேர்தல் நடைபெற்றது. 

1959-ஆம் ஆண்டில் இருந்து பெக்கோக் சட்டமன்றத் தொகுதி, ஜொகூர் மாநில சட்டமன்றத்தில் பிரதிநிதிக்கப் படுகிறது. தற்போது **டான் சோங்** (*Tan Chong*) என்பவர் இந்தச் சட்டமன்றத் தொகுதியின் உறுப்பினராக உள்ளார்.

## பெக்கோக்
பெக்கோக் (*Bekok*) என்பது ஜொகூர் மாநிலத்தின் சிகாமட் மாவட்டத்தில் அமைந்து உள்ள ஒரு நகரம். இந்த நகரம் சிகாமட் நகரத்திற்கு தென் கிழக்கே 54 கி.மீ. தொலைவில் உள்ளது. எண்டாவ்-ரொம்பின் தேசியப் பூங்காவின் மேற்கு நுழைவாயிலாகவும் உள்ளது. சுங்கை பந்தாங் நீர்வீழ்ச்சி என்று மலேசியர்களால் நன்கு அறியப்பட்ட ஒரு நீர்வீழ்ச்சியும் இங்கு உள்ளது.

கம்போங் குடோங் மற்றும் கம்போங் கெமிடாக் போன்ற பல மலேசியப் பழங்குடியினர் குடியிருப்புகளையும் பெக்கோக் கொண்டுள்ளது. மலாயா விடுதலைக்கு முந்தைய காலத்தில், பெக்கோக் நகரம் பிரித்தானிய மலாயா அரசாங்கத்திற்கு எதிரான  கம்யூனிச செயல்பாடுகளின்  "கருப்பு பகுதி" எனவும் அறியப்படுகிறது.

## வாக்காளர் எண்ணிக்கை

பெக்கோக் சட்டமன்றத் தொகுதியின் 2022-ஆம் ஆண்டு வாக்காளர் எண்ணிக்கை:
* சீனர் **50.1%**
* மலாயர் **29.4%** 
* இந்தியர் **19.3%** 
* பிற இனத்தவர் **1.04%** 
* சபா பூமிபுத்திரா **0.19%**
* சரவாக் பூமிபுத்திரா **0.06%**

24 மார்ச் 2018 அன்று வெளியிடப்பட்ட மத்திய அரசிதழின்படி, பெக்கோக் சட்டமன்றத் தொகுதி **22** வாக்குச் சாவடிகளைக் கொண்டுள்ளது.

## வரலாறு

## தேர்தல் முடிவுகள்

## மேலும் காண்க
* மலேசியத் தேர்தல் தொகுதிகள்
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## வெளி இணைப்புகள்

பகுப்பு:ஜொகூர் சட்டமன்றத் தொகுதிகள்
பகுப்பு:மலேசியத் தேர்தல் தொகுதிகள்
சுகேலி பர்

**சுகேலி பர்** (*Suheli Par*) என்பது இந்தியாவின் இலட்சத்தீவு ஒன்றியப் பிரதேசத்தில் உள்ள ஒரு பவளத் தீவு ஆகும். இது வளமான கடல் விலங்கினங்களின் மண்டலத்தால் சூழப்பட்ட 17 கி.மீ நீளமுள்ள ஒரு முட்டை வடிவத் தீவாகும். 

## புவியியல்
 என்ற புவியியல் ஆள்கூறுகளில் சுகேலி பர் தீவு அமைந்துள்ளது. கவரத்திக்கு தென்மேற்கில் 52 கி.மீ, அகத்தி தீவின் தெற்கே 76 கி.மீ., கல்பேனியின் மேற்கே 139 கி.மீ. மற்றும் மினிகாயின் வடமேற்கில் 205 கி.மீ. தொலைவில் இத்தீவு அமைந்துள்ளது. இவற்றுக்கிடையே அகலமான நைன் டிகிரி கால்வாய் உள்ளது. இங்குள்ள குளம் 87.76 சதுர கிலோமீட்டர் (33.88 சதுர மைல்) பரப்பளவு கொண்டதாகும்.

## தீவுகள்
ஏரியைச் சுற்றியுள்ள பாறையில் மூன்று தீவுகள் உள்ளன.

;*வலியகரா : கடலின் வடக்கு முனையில் அமைந்துள்ளது.
வலியகரா தீவு அதன் அசல் தாவரங்களில் பெரும்பகுதியைத் தக்க வைத்துக் கொண்டுள்ளது. பெரும்பாலும் வளர்ச்சி குன்றிய, பராமரிக்கப்படாத தென்னை மரங்களைக் கொண்டுள்ளது. தேங்காய்களைச் சேகரிக்க  தொழிலாளர்கள் அவ்வப்போது இங்கு வருகிறார்கள். இத்தீவில் துறவி நண்டுகள் ஏராளமாகக் காணப்படுகின்றன.

இந்தத் தீவில் ஒரு கலங்கரை விளக்கம் உள்ளது. கலங்கரை விளக்கின்  ஒளி அளவு  ஆகும்.

;*செரியகரா : கடலின் தென்கிழக்குப் பகுதியில் அமைந்துள்ளது. வலியகராவை விட அளவில் சற்று சிறியது. இந்தத் தீவில் ஒரு பெரிய தென்னந்தோப்பு உள்ளது. அக்டோபர் மாத நடுப்பகுதிக்கும் ஏப்ரல் மாத நடுப்பகுதிக்கும் இடையில், அகத்தி மற்றும் கவரத்தி நகரைச் சேர்ந்த மீனவர்கள் இந்தத் தீவில் தற்காலிகக் குடியிருப்புகளில் தங்குகிறார்கள். (சராசரியாக ஆண்டு மக்கள் தொகை 10). அவர்கள் சுற்றியுள்ள நீரில் சூரை மீன்களைப் (டுனாவைப்) பிடித்து தீவில் பதப்படுத்துகிறார்கள். இதன் அளவு .

;*இந்திரா-சாசுத்திரி தீவு:  இரண்டு தீவுகளுக்கு இடையில் அமைந்துள்ள ஒரு நீண்ட மணல் திட்டு ஆகும். இது நீள்மூக்கு கடற்பறவைகளால் இனப்பெருக்கம் செய்யும் இடமாகப் பயன்படுத்தப்பட்டது.  இதன் அளவு .

## சூழலியல்
தீவுகளில் தென்னை மரங்கள் உள்ளன. அதே போல் பாண்டனசு, சிகேவோலா டக்காடா, டூர்ன்ஃபோர்டியா அர்செண்டியா மற்றும் பெம்பிசு அசிடுலா புதர்கள் போன்ற தாவரங்களும் உள்ளன. சாம்பல் நிற நாரை மற்றும் கருந்தலை மீன்கொத்தி ஆகியவை இந்த தீவில் காணப்படும் பறவைகளாகும். வளமான கடல்வாழ் உயிரினங்கள் காரணமாக சுகேலி பர் தீவை ஒரு கடல் தேசியப் பூங்காவாக அறிவிக்கவும் ஒரு திட்டம் இருந்தது.

2006 ஆம் ஆண்டில் சீசெல்சு என்ற தீவு நாட்டிலிருந்து வந்த ஒரு கப்பல் இந்தத் தீவில் தரையிறங்கியது. ஆனால் எண்ணெய் கசிவு எதுவும் தெரிவிக்கப்படவில்லை.

## மேற்கோள்கள்

## வெளி இணைப்புகள்
*Suheli Par -Mapcarta
*Uninhabited Islands
*Birds of Lakshadweep Islands
*List of Atolls 
*An ornithological expedition to the Lakshadweep archipelago
*Sources towards a history of the Laccadive Islands

பகுப்பு:இந்தியத் தீவுகள்
பகுப்பு:இந்தியாவின் ஒன்றியப் பகுதிகள்
பகுப்பு:இந்தியப் பெருங்கடலின் தீவுக்கூட்டங்கள்
பகுப்பு:இந்திய மாநிலங்களும் பிரதேசங்களும்
எண்ணூர் தொடருந்து நிலையம்

**எண்ணூர் தொடருந்து நிலையம்** (*Ennore railway station*) என்பது சென்னை புறநகர் இருப்புவழி வலையமைப்பின் சென்னை மத்திய தொடருந்து நிலையம் - கும்மிடிப்பூண்டி பிரிவில் உள்ள தொடருந்து நிலையங்களில் ஒன்றாகும். இது சென்னையின் புறநகர்ப் பகுதியான எண்ணூருக்கு சேவை செய்கிறது. இந்த தொடருந்து 16ஆவது இடத்தில் அமைந்துள்ளது. சென்னை மத்திய தொடருந்து நிலையத்திலிருந்து வடக்கே 16 கிலோமீட்டர் தொலைவில் உள்ளது. இது கடல் மட்டத்திலிருந்து 7 மீட்டர் உயரத்தில் உள்ளது.

## மின்மயம்
இடது|thumb|327x327px|நிலையத்தில் பெயர் பலகை
சென்னை மத்தி-கும்மிடிப்பூண்டி பிரிவு மின்மயமாக்கப்பட்டதன் மூலம் 1979 ஏப்ரல் 13 அன்று நிலையத்தில் உள்ள வழித்தடங்கள் மின்மயமாக்கப்பட்டது.

## போக்குவரத்து
ஒவ்வொரு நாளும் சுமார் 15,000 பேர் இந்த நிலையத்தைப் பயன்படுத்துகின்றனர்.

## மேலும் காண்க

* சென்னை புறநகர் இருப்புவழி
* சென்னையில் உள்ள தொடருந்து நிலையங்கள்

## மேற்கோள்கள்

## வெளியிணைப்புகள்
* Ennore station at Indiarailinfo.com

பகுப்பு:சென்னை புறநகர் தொடருந்து நிலையங்கள்
பகுப்பு:சென்னையில் உள்ள தொடருந்து நிலையங்கள்
யானை வழித்தடங்கள்

**யானை வழித்தடங்கள்** (*elephant corridor*) என்பவை இரண்டோ அல்லது அதற்கும் மேற்பட்ட காடுகளையோ, அல்லது மரபார்ந்த யானைகளின் வாழ்விடங்களை இணைக்கும் இயற்கையான ஒரு பாதையாகும். இந்தப் பாதைகளை யானைகள் நினைவாற்றலுடன் பல ஆண்டுகளாக பயன்படுத்தி வருபவை.

யானைகள் பருவகாலங்கள் பொறுத்து உணவு, தண்ணீரைத் தேடி நீண்டதூரம் வலசை செல்லும் இயல்புடையவை. இந்தியாவில் 150-160 யானை வழித்தடங்கள் உள்ளன என்று அடையாளம் காணப்பட்டுள்ளன. இந்த எண்ணிக்கையில் மாறுபாடுகள் உள்ளன. தமிழ்நாட்டில் 42 யானை வழித்தடங்கள் இருப்பதாக கணக்கிடபட்டுள்ளது. இந்தியாவில் யானை வழித்தடங்கள் கிழக்குத் தொடர்ச்சி மலைகள், மேற்குத் தொடர்ச்சி மலைகள், மத்திய இந்தியா, வடகிழக்கு இந்தியா ஆகிய இடங்களில் காணப்படுகின்றன. யானை வழித்தடங்களில் செல்லும் யானைகளால் காட்டுத் தாவரங்களின் விதைகள் பரப்பப்படுகின்றன. அது காட்டினெ செழுமைக்கு ஒரு காரணமாக அமைகிறது. இந்த வழித்தடங்களின் தொலைவு நிலப்பரப்புக்களுக்கு ஏற்ப மாறுபடுகின்றன. சில வழித்தடங்கள் 100 மீட்டர் முதல் ஒரு கிலோமீட்டர் வரை என்று சிறியனவாகவும், அதேசமயம் 10 முதல் 50 கிலோமீட்டர் வரையிலான யானை வழித்தடங்களும் உள்ளன. 

இந்த வழித்தடங்களில் முழுமையாகச் செயல்படும் வழித்தடங்கள், பகுதி சேதமடைந்த வழித்தடங்கள், முற்றிலும் செயலிழந்த வழித்தடங்கள் என்று மூன்றுவகையாக உள்ளன. யானை வழித்தடங்களில் சுமார் பாதி எண்ணிக்கையிலான பாதைகளே முழுமையாக செல்படும் வழித்தங்களாக உள்ளன.

## அச்சுறுத்தல்கள்
இந்தியா முழுவதும் உள்ள பெரும்பாலான யானை வழித்தடங்கள் மனித குடியிருப்புகள், வேளாண் நிலங்கள், சாலைகள், இரயில் தண்டவாளங்கள் போன்றவற்றால் துண்டிக்கப்பட்டுள்ளன. மேலும் இந்த யானை வழித்தடங்களை ஆக்கிரமித்து கல்லூரிகள், மத அமைப்புகளின் கட்டடங்கள் போன்றவை கட்டபட்டுள்ளதாக குற்றச்சாட்டுகள் உள்ளன. இதனால் யானை-மனித மோதல்கள் ஏற்பட்டு இருதரப்பிலும் உயிர் சேதங்கள் ஏற்படுகின்றன. யானை-மனித மோதல்கள் இந்தியாவில் ஒரு ஆண்டில் சராசரியாக 500 மனிதர்களும் நூற்றுக்கும் மேற்பட்ட யானைகளும் இறக்கின்றன.

## உச்சநீதிமன்றத் தீர்ப்பு
நீலகிரி யானை வழித்தடங்கள் குறித்து 1995 முதல் நடைபெற்ற வழக்கில், இந்திய உச்சநீதிமன்றம் 2010 இல் வழங்கிய தீர்ப்பில் யானை வழித்தடங்கள் பராமரிப்பதன் அவசியத்தைக் குறிப்பிட்டது. யானை வழித்தடங்களில் மாற்றங்களைச் செய்யக்கூடாது என்றும், யானை வழித்தடங்களில் உள்ள அங்கீகரிக்கப்படாத கட்டடங்கள் அகற்றபடவேண்டும் என்றும், இது குறித்த புலனாய்வு அறிக்கையை அரசு மற்றும் சுற்றுச்சூழல், வனத்துறை நீதிமன்றத்தில் சமர்பிக்கவேண்டும் என்று உத்தரவிட்டது.

தீர்ப்புக்குப் பிறகு இந்திய வனவிலங்கு அறக்கட்டளை இந்தியாவில் உள்ள யானை வழித்தடங்களை முழுமையான ஆய்வு செய்து அதன் தரவுகளை வெளியிட்டது.

## மேற்கோள்கள்

பகுப்பு:இந்தியாவில் யானைகள்
பகுப்பு:வாழிடம்
பகுப்பு:வாழிடங்கள்
பகுப்பு:வலசை போதல்
அக்கம்பேட்டா தொடருந்து நிலையம்

**அக்கம்பேட்டா தொடருந்து நிலையம்** (*Akkampeta railway station*) இந்தியாவின் ஆந்திரப் பிரதேச மாநிலத்தில் உள்ள திருப்பதி மாவட்டத்தில் உள்ள அக்கம்பேட்டாவில் அமைந்துள்ள ஒரு தொடருந்து நிலையமாகும். இது ஹவுரா-சென்னை பிரதான பாதையின் கூடூர்-சென்னை பிரிவில் அமைந்துள்ளது. தெற்கு ரயில்வே மண்டலத்தின் சென்னை ரயில்வே பிரிவின் அதிகார வரம்பிற்குள் வருகிறது. இது ஒரு HG-2 நிலையமாக வகைப்படுத்தப்பட்டுள்ளது (வருடாந்திர வருவாய் 0.5 முதல் 5 மில்லியன் ரூபாய் வரை) இந்நிலையம் 0.1 முதல் 0.3 மில்லியன் பயணிகளை கையாள்கிறது.

## மேற்கோள்கள்

## வெளியிணைப்புகள்
*

பகுப்பு:சென்னை தொடருந்து கோட்டம்
பகுப்பு:ஆந்திரப் பிரதேசத் தொடருந்து நிலையங்கள்
பீல்டு மார்ஷல் அசிம் முனிர்

**ஃபீல்டு மார்ஷல் சையத் அசிம் முனீர் அகமது ஷா**) (பிறப்பு:1968) பாகிஸ்தான் இராணுவ அதிகாரி ஆவார். அசிம் முனீர் தற்போது பாகிஸ்தானின் பாதுகாப்புப் படைகளின் தலைமைத் தளபதியாகவும் (CDF), பாகிஸ்தான் இராணுவத்தின் 11வது இராணுவத் தலைமைப் படைத்தலைவராகவும் (COAS) ஒரே நேரத்தில் பணியாற்றி வருகிறார். 
இவர் இராணுவத் தலைமைப் படைத்தலைவராகவதற்கு முன்னர், குவாட்ட மாஸ்டர் ஜெனரலாக நியமிக்கப்பட்டார். முன்னதாக சேவைகளிடை உளவுத்துறை மற்றும் *இராணுவ புலனாய்வு* இரண்டிற்கும் தலைமை தாங்கிய பாகிஸ்தானின் முதல் இராணுவத் தலைவர் அசீம் முனிர் ஆவார்.

பாக்கித்தான் ஆக்கிரமிப்பு காஷ்மீர் பகுதியில் உள்ள மிர்பூர் மாவட்டத்தின் *மங்களா*வில் உள்ள அதிகாரிகள் பயிற்சிப் பள்ளியில் (OTS) கேடட்டாக பயிற்சி பெற்றவர். ஒவர் 17 சூன் 2019 முதல் 6 அக்டோபர் 2021 வரை குஜ்ரன்வாலாவில் உள்ள XXX படையணிக்கு தலைமை தாங்கினார். இவர் ISI அமைப்பின் 28வது இயக்குநர் ஜெனரலாக 16 சூன் 2019 வரை பணியாற்றினார்.  2025 மே 20 அன்று, பாகிஸ்தானுக்கு எதிராக இந்தியா நடத்திய  சிந்தூர் நடவடிக்கையின் போது,  இந்திய இராணுவத்தித்திடமிருந்து பாகிஸ்தானை காப்பாற்றியதற்காக, பாகிஸ்தான் அரசு அசீம் முனிருக்கு ஃபீல்டு மார்ஷல் பதவி வழங்கி கௌரவம் செய்ததது.பாகிஸ்தானின் வரலாற்றில் ஃபீல்டு மார்ஷல் அயூப் கானுக்குப் பிறகு இந்தப் பதவியைப் பெற்ற இரண்டாவது நபர்  அசீம் முனீர் ஆவார். ஃபீல்டு மார்ஷல் பதவி பெறுபவர்கள்  கழுத்துப் பட்டையில் 5 நட்சத்திரங்களை குத்திக் கொள்வார்கள்.  

டிசம்பர் 4, 2025 அன்று அசிம் முனீர் , பாகிஸ்தான் ஆயுதப் படைகளின் முதல் பாதுகாப்புப் படைத் தலைவராக (CDF) நியமிக்கப்பட்டார். இந்தப் பதவி இராணுவத் தலைமைத் தளபதியுடன் (COAS) ஒரே நேரத்தில் செயல்படுத்தப்படும் இரட்டைப் பொறுப்பாகும்.

## உலக வங்கி கடன்
பாகிஸ்தானின் வறுமையை போக்கி, பொருளாதாரத்தை மேம்படுத்துவதற்கு, பாகிஸ்தான் பிரதமர் செபாஷ் செரீப் மற்றும்  ஃபீல்டு மார்ஷல் அசிம் முனீர்,   ஐக்கிய அமெரிக்காவின் அதிபர் டோனால்ட் டிரம்ப்பின் உதவியுடன்  உலக வங்கியிடமிருந்து 20 பில்லியன்  அமெரிக்க டாலர்களை கடன் பெற்று வந்தனர்.
## இதனையும் காண்க
* பௌஜி அறக்கட்டளை

## மேற்கோள்கள்

பகுப்பு:1968 பிறப்புகள்
பகுப்பு:பாக்கித்தான் படைத்துறை
பகுப்பு:வாழும் மக்கள்
வேளாண் ஆய்வு நிலையம், பவானிசாகர்

**வேளாண் ஆய்வு நிலையம், பவானிசாகர்** *(Agricultural Research Station, Bhavani Sagar)* இது இந்தியாவின் தமிழ்நாடு மாநிலம் ஈரோடு மாவட்டத்தில் மேட்டுப்பாளையம் சாலையில் சத்தியமங்கலத்திலிருந்து 15 கி.மீ தொலைவில் இருக்கும் பவானிசாகர் அணைக்கு அடுத்தாக அமைந்துள்ளது. மேலும் இந்நிலையம்
1955-ஆம் ஆண்டு முதல் செயற்பட்டு வருகிறது.

## நோக்கம்
இந்த ஆய்வு நிலையம், தரமான நெல் விதைகளை உற்பத்தி செய்து ஈரோடு மற்றும் அருகிலுள்ள மாவட்ட உழவர்களுக்கு தரமான விதைகளை வழங்குவதில் பெரும்பங்கு வகிக்கிறது. இதைத் தவிர உழவர்களுக்கு கலப்பின நெல் விதை உற்பத்திக்கான பயிற்சியும் அளிக்கப்படுகிறது. மேலும் பல உழவர்கள் விதை உற்பத்தி திட்டங்களில் பங்கேற்க வழி வகுக்கிறது. இந்த ஆய்வு நிலையத்தில் செயல்பட்டு வரும் நீர் மேலாண்மைத் திட்டங்கள் மூலம், உழவர்கள் பல்வேறு நீர் மேலாண்மைத் தொழில் நுட்பங்களைப் பயன்படுத்தி சிறப்பான சிக்கன முறையில் நீரைப் பயன்படுத்துவது பற்றிய பயிற்சி பெறுகின்றனர்.

## குறிக்கோள்கள்
* தமிழ்நாட்டின் மேற்கு மண்டலத்திற்கு நெல், சோளம், பருப்பு வகைகள், பருத்தி, காய்கறிகள், கரும்பு மற்றும் மஞ்சள் ஆகியவற்றில் புதிய பயிர் வகைகள் மற்றும் கலப்பினங்களின் இனப்பெருக்கம் மற்றும் மதிப்பீடு செய்தல்.

*  வேளாண்மை,  தோட்டக்கலை பயிர்கள் மற்றும் பயிர் முறைகளுக்கான வேளாண் தொழில்நுட்பங்களை உருவாக்குதல்.

* சொட்டு நீர்ப்பாசனம், உரமிடுதல் மற்றும் செயல்பாட்டு ஆய்வு திட்டங்கள் மூலம் வேளாண் மற்றும் தோட்டக்கலை பயிர்களில் நீர் மற்றும் உர மேலாண்மை ஆய்வு செய்தல்.

* பல்வேறு பயிர்களில் பூச்சி மற்றும் நோய் கண்காணிப்பு மற்றும் பரிந்துரைகள்.

* பயிர்கள் மற்றும் பழப் பயிர்களின் ஒட்டுக்கள் நாற்றுகளில் இனப்பெருக்கம், அறக்கட்டளை மற்றும் TNAU பெயரிடப்பட்ட விதைகளை உற்பத்தி செய்தல்.

* உழவர்கள் நாள், வயல் நாட்கள், பயிற்சி திட்டங்கள் மற்றும் வெகுசன ஊடகங்கள் மூலம் தொழில்நுட்பங்களைப் பரப்புதல்.

### வெளியிட்டுள்ள இரகங்கள்
* துவரை பி எஸ் ஆர்  - 1  (1986) 
* மஞ்சள் பி எஸ் ஆர்  - 1  (1986)
* மஞ்சள் பி எஸ் ஆர்  - 2  (1994)
* நிலக்கடலை பி எஸ் ஆர்  - 1  (1994)
* சோளம் பி எஸ் ஆர்  - 1 (1994)
* நெல்லி பி எஸ் ஆர்  - 1 (1995)
* நிலக்கடலை பி எஸ் ஆர்  - 2  (2019)

## மேற்கோள்கள்

பகுப்பு:தமிழ்நாட்டில் உள்ள நெல் ஆய்வு நிலையங்கள்
பகுப்பு:தமிழ்நாடு வேளாண்மைப் பல்கலைக்கழகம்
பகுப்பு:ஈரோடு மாவட்டம்
இரசறா சட்டமன்றத் தொகுதி

**இரசறா சட்டமன்றத் தொகுதி** *(Rasara Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பலியா மாவட்டத்தில் அமைந்துள்ளது. இரசறா, கோசி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பிட்டி

**பிட்டி** (*Pitti*) என்பது இந்தியாவின் இலட்சத்தீவுகள் ஒன்றியப் பிரதேசத்தில் உள்ள ஒரு மக்கள் வசிக்காத பவளத் தீவாகும். பக்சிபிட்டி என்ற பெயராலும் இத்தீவு அழைக்கப்படுகிறது. பக்சி என்பது மலையாளம், கன்னடம், தெலுங்கு மற்றும் தமிழ் மொழிகளில் "பறவை" என்று பொருள்படும்.

## புவியியல்

 என்ற புவியியல் ஆள்கூறுகளில் பிட்டி தீவு அமைந்துள்ளது. கவரத்தி தீவுக்கு வடக்கே சுமார் 24 கிமீ, அகத்தி தீவுக்கு கிழக்கே 37 கிமீ மற்றும் அமினி தீவின் தென்மேற்கே 42.5 கிமீ தொலைவில் இத்தீவு அமைந்துள்ளது. இந்தத் தீவு தாழ்வாகவும் மற்றும் வறண்டதாகவும் உள்ளது. போதுமான நங்கூரமிடும் இடங்கள் இல்லாததால், தீவை அணுகுவது கடினமாக உள்ளது. கல்பேனி பவளப்பாறையின் ஒரு பகுதியாக இருக்கும் இலட்சத்தீவில் இதே பெயரில் மற்றொரு தீவும் உள்ளது.

பிட்டி தீவு 300× 200 மீட்டர் பரப்பளவில் தாவரங்கள் ஏதுமில்லாமல் உள்ளது. கிழக்குப் பக்கத்தில் ஓர் இருண்ட பாறையும், பல கல்திட்டைகளும் உள்ளன.

## சூழலியல்
புகைப் பழுப்பு நிற ஆலா, பெரிய கொண்டை ஆலா, பழுப்பு ஆலா போன்ற கடற்பறவைகள் இத்தீவில் உள்ளன. பறவைகள் உலர்ந்த பவள இடிபாடுகளில் அருகருகே கூடு கட்டுகின்றன, ஆனால் ஒன்றோடொன்று கலக்காமல்  கட்டுகின்றன. சுற்றி எந்த பாதுகாப்புப் பாறைகளும் இல்லாததால் பறவைகளின் இனப்பெருக்க காலத்தில் பருவகால முறை உள்ளது. இந்தத் தீவு அவ்வப்போது அலை நடவடிக்கை மூலம் கழுவப்படுகிறது. எனவே இங்கு குவானோ எனப்படும் பறவை எச்சம் குவிவது இல்லை.

## பிட்டி கரை

அமினி தீவின் அதே கரையில், பெரும்பாலும் நீரில் மூழ்கிய தீவாக உள்ள பிட்டி கரையின் தெற்கு முனையில் பிட்டி அமைந்துள்ளது. வடகிழக்கு-தென்மேற்கு அச்சில் அமைந்துள்ள பிட்டி கரை, 49 கி.மீ நீளமும், வடக்குப் பகுதியில் 2 முதல் 7 கி.மீ அகலமும், தெற்குப் பகுதியில் 18 கி.மீ அகலமும் கொண்டதாகும். 11ஆவது இணையான வடக்கு என்பது பூமியின் பூமத்திய ரேகைத் தளத்திலிருந்து 11 பாகை வடக்கே ஓர் அட்சரேகை வட்டமாக உள்ளது. பிட்டி கரை பெரும்பாலும் நீரில் மூழ்கிய தீவாகவே உள்ளது.

## நிர்வாகம்

பிட்டி தீவு இந்திய ஒன்றியப் பகுதியின் இலட்சத்தீவுகளில் உள்ள கவரத்தி தாலுகாவிற்குச் சொந்தமானது.

## மேற்கோள்கள்

*Mondreti, R., Davidar, P. & Grémillet, D. (2018). "Illegal egg harvesting and population decline in a key pelagic seabird colony of the Eastern Indian Ocean". *[[Marine Ornithology]]*. 46: 103–107.

## வெளி இணைப்புகள்
*Hydrographic Description (Indian Ocean Pilot)
*Lagoon sizes
*List of Atolls
*An ornithological expedition to the Lakshadweep archipelago
*Sources towards a history of the Laccadive Islands


பகுப்பு:இந்தியத் தீவுகள்
பகுப்பு:இந்தியாவின் ஒன்றியப் பகுதிகள்
பகுப்பு:இந்தியப் பெருங்கடலின் தீவுக்கூட்டங்கள்
பகுப்பு:இந்திய மாநிலங்களும் பிரதேசங்களும்
ரவீந்தர் ரந்தாவா

**ரவீந்தர் ரந்தாவா** (*Ravinder Randhawa*) என்பவர் ஆசிய வம்சாவளியைச் சேர்ந்த பிரித்தானிய நாவலாசிரியரும் சிறுகதை எழுத்தாளரும் ஆவார். 1952 ஆம் ஆண்டில் இவர் பிறந்தார். ஆசிய வம்சாவளியைச் சேர்ந்த பிரித்தானிய எழுத்தாளர்களுக்கான ஓர் அமைப்பான ஆசியப் பெண் எழுத்தாளர்கள் கூட்டு நிறுவனத்தை நிறுவினார்.
  
## வாழ்க்கைக் குறிப்பு
ரவீந்தர் ரந்தாவா 1952 ஆம் ஆண்டு இந்தியாவில் பிறந்தார். ஆனால் ஏழு வயதாக இருந்தபோது தனது பெற்றோருடன் இங்கிலாந்துக்குச் சென்றார்.   வார்விக்சயரில் வளர்ந்தார்.  ஆசிய பெண் அகதிகள் மற்றும் வள மையங்களை அமைக்கும் ஓர் அமைப்பில் பணியாற்றினார். இனவெறி எதிர்ப்பு பிரச்சாரங்களில் பங்கேற்றார். 2014 ஆம் ஆண்டு நிலவரப்படி, இவர் இலண்டனில் வசித்து வந்தார்.

சாரா அப்சுடோனின் பிரித்தானிய, ஆசிய புனைகதை: இருபத்தியோராம் நூற்றாண்டு குரல்கள் என்ற புத்தகத்தில் ரந்தாவா ஓர் அத்தியாயத்தின் கருப்பொருளாக உள்ளார். ரந்தாவா, "வளர்ந்து வரும் பிரித்தானிய ஆசிய இலக்கியத்திற்கு இன்றியமையாதவர்" என்றும் "பிரித்தானிய ஆசியப் பெண்களின் வாழ்க்கையைப் பற்றி பெருமளவில் எழுதியது மட்டுமல்லாமல், மீரா சியால் உட்பட மற்றவர்களின் வாழ்க்கையையும் வளர்த்தார்" என்றும் அப்சுடோன் இவரைப்பற்றி எழுதுகிறார்.

## தொழில்
1984 ஆம் ஆண்டில், ஆசிய பெண் எழுத்தாளர்கள் கூட்டு நிறுவனத்தை நிறுவினார்.  இந்த நிறுவனமானது ஆசியப் பெண் எழுத்தாளர்களின் படைப்புகளின் பல தொகுப்புகளை வெளியிட்டுள்ளது. இவரது முதல் நாவலான எ விக்டு ஓல்டு வுமன் (தீய முதிய பெண்) "ஒரு முன்னோடி புனைகதைப் படைப்பாகும்", "போருக்குப் பிந்தைய காலத்தில் ஒரு பிரித்தானிய ஆசிய எழுத்தாளரால் வெளியிடப்பட்ட முதல் [நாவல்களில்] ஒன்றாகும். மற்றும் "ஒரு கலைப்படைப்பாக தன்னை முன்னிலைப்படுத்தத் தோன்றும் மொழியியல் ரீதியாகவும் கட்டமைப்பு ரீதியாகவும் விளையாட்டுத்தனமான உரை" என்று விவரிக்கப்படுகிறது. 2001 ஆம் ஆண்டில்  வெளியிடப்பட்ட தி கோரல் சிட்ராண்ட்டு, எ டைகர்சு சிமைல் என மீண்டும் வெளியிடப்பட்டது. இது "சுதந்திரத்திற்கு முந்தைய பம்பாய்க்கும் சமகால இலண்டனுக்கும் இடையில் நகர்கிறது". "இடங்கள் மற்றும் மனநிலைகள், உடல் அமைப்புகள் மற்றும் நனவின் ஓட்டம், கவிதை உரைநடை மற்றும் ஆவணப்பட யதார்த்தத்திற்கு இடையில் கதை தடையின்றி மாறுகிறது

## தேர்ந்தெடுக்கப்பட்ட வெளியீடுகள்
**A Wicked Old Woman*. St. Paul: Women's Press (1987). 
**Hari-Jan*. London: Mantra Lingua (1992). 
**The Coral Strand*. Looe: House of Stratus (2001). 

**A Girl's Best Friend.* St. Paul: Women's Press (1987) 
**Right of Way*. St. Paul: Women's Press (1989). 
**Flaming Spirit*. London: Virago Press (1994). 
**How Maxine Learned to Love her Legs: And Other Short Stories*. London: Aurora Metro Books (1995) 
**The New Anthem.* Delhi: Tranquebar Press (2009). 

## மேற்கோள்கள்

## வெளி இணைப்புகள்
*

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:தொழில் வாரியாக பிரித்தானிய பெண்கள்
பகுப்பு:பிரித்தானிய எழுத்தாளர்கள்
பகுப்பு:நாடுகள் வாரியாகப் பெண் எழுத்தாளர்கள்
வண்ணத் தொலைக்காட்சி

**வண்ணத் தொலைக்காட்சி** (Colour Television) என்பது ஒளியையும் பிம்பங்களையும் அவற்றின் இயற்கை நிறங்களோடு திரையில் காட்டும் ஒரு மின்னணுத் தொழில்நுட்பமாகும். தொடக்க காலத்தில் தொலைக்காட்சிகள் கருப்பு-வெள்ளை நிறத்தில் மட்டுமே காட்சிகளை வழங்கின. பிம்பங்களைச் சிவப்பு, பச்சை மற்றும் நீலம் ஆகிய மூன்று முதன்மை நிறங்களாகப் பிரித்து, மீண்டும் அவற்றை ஒருங்கிணைப்பதன் மூலம் வண்ணக் காட்சிகள் உருவாக்கப்படுகின்றன. 

## வரலாறு
1880 ஆம் ஆண்டிலேயே இதற்கான ஆரம்பகட்ட சிந்தனைகள் தொடங்கினாலும், 1920 ஆம் ஆண்டுகளில் ஜான் லோகி பெயர்டு என்பவரால் இயந்திரமுறை வண்ணத் தொலைக்காட்சி முதன்முதலில் செய்து காட்டப்பட்டது. பின்னர் 1940 மற்றும் 1950 ஆம் ஆண்டுகளில் மின்னணு முறைத் தொழில்நுட்பம் பெரும் வளர்ச்சி கண்டது. 1953 ஆம் ஆண்டில் அமெரிக்காவில் பொதுவான வண்ணத் ஒளிபரப்புத் தரம் அங்கீகரிக்கப்பட்டது.

இதன் தொழில்நுட்பச் செயல்பாட்டில் ஒளிப்படக்கருவிகள் காட்சிகளை உள்வாங்கும்போது நிறங்களைப் பிரித்தெடுத்து மின் சமிக்ஞைகளாக மாற்றுகின்றன. இந்தச் சமிக்ஞைகள் வான் அலைகள் வழியாகவோ அல்லது கம்பி வடங்கள் வழியாகவோ இல்லங்களில் உள்ள தொலைக்காட்சிப் பெட்டிகளைச் சென்றடைகின்றன. அங்குள்ள திரையில் உள்ள சிறிய பாஸ்பர் புள்ளிகள் தூண்டப்பட்டு, மனிதக் கண்களுக்குத் தேவையான முழுமையான வண்ணப் பிம்பத்தை உருவாக்குகின்றன. உதாரணமாக, ஒரு ரோஜா பூவின் சிவப்பு நிறத்தையும், அதன் இலையின் பச்சை நிறத்தையும் துல்லியமாக வேறுபடுத்திக் காட்ட இந்தத் தொழில்நுட்பம் உதவுகிறது. வானவில்லின் ஏழு நிறங்கள், நீல வானம் மற்றும் தங்க நிற சூரிய மறைவு போன்ற இயற்கைக் காட்சிகளை அதன் உண்மைத் தன்மையோடு பார்க்க இது வழிவகுத்தது.

## வரவேற்பு
உலகளவில் 1960 மற்றும் 1970 ஆம் ஆண்டுகளில் வண்ணத் தொலைக்காட்சி ஒளிபரப்பு பெரும் வரவேற்பைப் பெற்றது. 1966 ஆம் ஆண்டில் பல நாடுகள் முழுமையான வண்ண ஒளிபரப்பிற்கு மாறின. இந்தியாவில் 1982 ஆம் ஆண்டில் நடைபெற்ற ஆசிய விளையாட்டுப் போட்டிகளின் போது வண்ணத் தொலைக்காட்சி அறிமுகமானது, இது ஒரு மிகப்பெரிய மைல்கல்லாகக் கருதப்படுகிறது. செய்தி ஒளிபரப்பு, விளையாட்டுப் போட்டிகள், திரைப்படங்கள் மற்றும் கல்வி சார் நிகழ்ச்சிகள் எனப் பல்வேறு துறைகளில் வண்ணத் தொலைக்காட்சி பெரும் மாற்றத்தை ஏற்படுத்தியது. நிலக்கரிச் சுரங்கங்கள் பற்றிய ஆவணப்படங்கள் அல்லது கடலுக்கடியில் உள்ள உயிரினங்களின் பன்முகத் தன்மையை விளக்கும் போது நிறங்கள் மிக முக்கியப் பங்கு வகிக்கின்றன.

## புதிய தொழில்நுட்பம்
காலப்போக்கில் குழாய் வடிவத் தொலைக்காட்சிப் பெட்டிகளுக்குப் பதிலாகத் திரவப் படிகத் திரை மற்றும் ஒளி உமிழும் இருமுனையத் திரை போன்ற நவீனத் தொழில்நுட்பங்கள் பயன்பாட்டிற்கு வந்தன. இவை மிக மெல்லியதாகவும், அதிகத் தெளிவுத்திறன் கொண்ட பிம்பங்களை வழங்கக்கூடியதாகவும் இருக்கின்றன. இயற்கைக்காட்சிகளில் உள்ள மிகச்சிறிய நிற வேறுபாடுகளையும், நிழல்களையும் கூடத் துல்லியமாகக் காட்டும் திறன் தற்காலக் கருவிகளுக்கு உண்டு. உலகெங்கிலும் உள்ள மக்கள் பல்வேறு கலாச்சார நிகழ்வுகளையும், வரலாற்றுத் தருணங்களையும் தத்ரூபமாகப் புரிந்துகொள்ள இந்தத் தொழில்நுட்பம் இன்றும் அடிப்படையாக அமைகிறது. தகவல் பரிமாற்றத்திலும் பொழுதுபோக்குத் துறையிலும் வண்ணத் தொலைக்காட்சியின் கண்டுபிடிப்பு ஒரு புரட்சிகரமான முன்னேற்றமாகக் கருதப்படுகிறது.

## மேற்கோள்கள்
 

பகுப்பு:தொலைக்காட்சி
பகுப்பு:தொலைக்காட்சி சொல்லியல்
பகுப்பு:ஊடக வடிவங்கள்
பகுப்பு:ஒலிபரப்பு
பெர்மாஸ் சட்டமன்றத் தொகுதி

**பெர்மாஸ் சட்டமன்றத் தொகுதி** (மலாய்: *Bahagian Pilihan Raya Permas*; ஆங்கிலம்: *Permas State Constituency*; சீனம்: 百万镇州议席) என்பது மலேசியா, ஜொகூர், பாசிர் கூடாங், பாசிர் கூடாங் மக்களவைத் தொகுதியில் (**P159**) உள்ள ஒரு சட்டமன்றத் தொகுதி (**N43**) ஆகும். 

பெர்மாஸ் சட்டமன்றத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் மாநிலத் தேர்தல் நடைபெற்றது. 

2004-ஆம் ஆண்டில் இருந்து பெர்மாஸ் சட்டமன்றத் தொகுதி, ஜொகூர் மாநில சட்டமன்றத்தில் பிரதிநிதிக்கப் படுகிறது. தற்போது **பகாருதீன் முகமது தாயிப்** (*Baharudin Mohamed Taib*) என்பவர் இந்தச் சட்டமன்றத் தொகுதியின் உறுப்பினராக உள்ளார்.

## பாசிர் கூடாங்
பாசிர் கூடாங், ஜொகூர் மாநிலத்தில் ஜொகூர் பாரு  மாவட்டத்தில்; அமைந்துள்ள ஒரு மாநகரம். இது ஒரு தொழில்துறை நகரமாகும். போக்குவரத்துத் தளவாடங்கள் உற்பத்தி; கப்பல் கட்டுதல்; இரசாயனப் பொருகள் உற்பத்தி; கனரகத் தொழில்கள்; செம்பனை சேமிப்பு; விநியோகம் ஆகியவை இந்த நகரத்தின் முக்கியத் தொழில்கள் ஆகும். 

கம்போங் உலு எனும் இடத்தில் இருந்த ஒரு மணல் சுரங்கத்தில் இருந்து, **பாசிர் கூடாங்** என்ற பெயர் உருவாகி இருக்கலாம் என்று அறியப் படுகிறது. மலாய் மொழியில் *பாசிர்* என்றால் மணல். *கூடாங்* என்றால் பொருள் சேமிப்புக் கட்டடம். அந்த வகையில் இந்த இடத்திற்குப் 'பாசிர் கூடாங்' என்று பெயர் வந்து இருக்கலாம் என்றும் அறியப் படுகிறது.

## வாக்காளர் எண்ணிக்கை

பெர்மாஸ் சட்டமன்றத் தொகுதியின் 2022-ஆம் ஆண்டு வாக்காளர் எண்ணிக்கை:
* மலாயர் **52.5%** 
* சீனர் **27.4%**
* இந்தியர் **12.3%** 
* பிற இனத்தவர் **2.48%** 
* சபா பூமிபுத்திரா **2.13%**
* சரவாக் பூமிபுத்திரா **3.23%**

30 மார்ச் 2018 அன்று வெளியிடப்பட்ட மத்திய அரசிதழின்படி, பெர்மாஸ் சட்டமன்றத் தொகுதி **23** வாக்குச் சாவடிகளைக் கொண்டுள்ளது.

## வரலாறு

## தேர்தல் முடிவுகள்

## மேலும் காண்க
* மலேசியத் தேர்தல் தொகுதிகள்
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## வெளி இணைப்புகள்

பகுப்பு:ஜொகூர் சட்டமன்றத் தொகுதிகள்
பகுப்பு:மலேசியத் தேர்தல் தொகுதிகள்
பாதரசம்(I) கார்பனேட்டு

**பாதரசம்(I) கார்பனேட்டு** (*Mercury(I) carbonate*) என்பது Hg2CO3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரசத்தின் கார்பனேட்டு உப்பாக இச்சேர்மம் வகைப்படுத்தப்படுகிறது.

## தயாரிப்பு
பொட்டாசியம் கார்பனேட்டு அல்லது சோடியம் கார்பனேட்டை பாதரசம்(I) நைட்ரேட்டுடன் சேர்த்து வினைபுரியச் செய்வதன் மூலம் பாதரசம்(I) கார்பனேட்டு வீழ்படிவாக்கப்படுகிறது. அழுக்கு வெள்ளை நிறத்தில் உருவாகும் வீழ்படிவை அதிகப்படியான வீழ்படிவாக்கும் முகவர் முன்னிலையில், குறிப்பாக வெப்பப்படுத்தும்போது விரைவில் கருப்பு நிறமாக மாறும்.

:Hg2(NO3)2 + K2CO3 -> Hg2CO3 + 2 KNO3

## பண்புகள்
பாதரசம்(I) கார்பனேட்டு வெள்ளை முதல் மஞ்சள்-பழுப்பு நிறம் வரையில் திடப்பொருளாகக் காணப்படுகிறது.  தண்ணீர் மற்றும் எத்தனாலில் நடைமுறையில் கரையாது. ஆனால் நீர் சார்ந்த அம்மோனியம் குளோரைடு கரைசலில் கரையும். இந்த கலவை தோராயமாக 130 °செல்சியசு வெப்பநிலையில் சிதைகிறது.

## மேற்கோள்கள்


பகுப்பு:பாதரச சேர்மங்கள்
பகுப்பு:கார்பனேட்டுகள்
சரசாவா சட்டமன்றத் தொகுதி

**சரசாவா சட்டமன்றத் தொகுதி** (*Sarsawa Assembly constituency*) என்பது இந்தியாவில் உத்தரப்பிரதேச சட்டப்பேரவையின் 403 தொகுதிகளில்  ஒன்றாகும். இது சகரன்பூர் மாவட்டத்தின் ஒரு பகுதியாகும். சகரன்பூர் மக்களவைத் தொகுதியின் ஐந்து சட்டமன்றத் தொகுதிகளில் ஒன்றாகும்.

"நாடாளுமன்ற மற்றும் சட்டமன்ற தொகுதிகளின் எல்லை நிர்ணய ஆணை, 2008"இன் விளைவாக 2008 வரை சல்சாவா சட்டமன்றத் தொகுதியிருந்தது. மேலும் 2012இல் இத்தொகுதி நீக்கப்பட்டு நகூரின் ஒரு பகுதியாக மாறியது. மேலும் சில பகுதிகள் பெகாத் சட்டமன்றத் தொகுதியுடன் சேர்க்கப்பட்டன.

## சட்டமன்ற உறுப்பினர்

## தேர்தல் முடிவுகள்

### [[உத்தரப் பிரதேச சட்டப் பேரவை|2007]]

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பாலியோயின் காலம்

**பாலியோயின் காலம்** (*Paleogene*) என்பது 66 மில்லியன் ஆண்டுகளுக்கு முன்பிருந்து 23.03 மில்லியன் ஆண்டுகள் முந்தைய காலகட்டம் வரையிலான ஒரு புவியியல் காலமாகும். இது புதுஉயிர் ஊழியின் முதல் நிகழ்வாகவும், பழமையான காலகட்டமாகவும் வரையறுக்கப்படுகிறது. இந்த காலகட்டம் பேலியோசீன், இயோசீன் மற்றும் ஒலிகோசீன் என மூன்று முக்கியக் கூறுகளாகப் பிரிக்கப்பட்டுள்ளது.

## உயிரியல் மாற்றங்கள்
கிரெட்டேசியஸ்-பேலியோஜீன் அழிவு நிகழ்விற்குப் பிறகு, பாலூட்டிகள் பல்வேறு புதிய வகைகளாகவும் பெரிய உருவங்களாகவும் பரிணாம வளர்ச்சி அடைந்தன. சிறிய அளவிலான விலங்கினங்கள் காடுகளை விட்டு வெளியேறி நிலப்பரப்புகளில் வாழத் தொடங்கியதால் பறவைகளும் குறிப்பிடத்தக்க அளவில் வளர்ச்சியடைந்தன. இதே காலத்தில் கடல்வாழ் உயிரினங்களும், குறிப்பாக திமிங்கிலங்களின் மூதாதையர்களும் கடலில் ஆதிக்கம் செலுத்தத் தொடங்கின.

## தட்பவெப்பநிலை, புவியியல்
பேலியோஜீன் காலகட்டத்தின் தொடக்கத்தில் பூமியின் வெப்பமண்டல தட்பவெப்பநிலை படிப்படியாகக் குறைந்து குளிரடையத் தொடங்கியது. கண்டங்கள் நகர்ந்து ஒன்றோடு ஒன்று மோதியதால், இமயமலை, ஆல்ப்ஸ் போன்ற மிகப்பெரிய மலைத்தொடர்கள் உருவாகின. இக்காலகட்டத்தின் முடிவில் தென் அமெரிக்கா, ஆசுத்திரேலியா ஆகியவை அண்டார்டிகாவிலிருந்து முழுமையாகப் பிரிந்து, தற்போதைய நிலைகளை அடைந்தன.

## மேற்கோள்கள்

பகுப்பு:நிலவியல் காலங்கள்
பகுப்பு:Pages using gadget WikiMiniAtlas
பகுப்பு:Webarchive template wayback links
பகுப்பு:தகவற்பெட்டி மேம்பாடு தேவைப்படும் கட்டுரைகள்
அந்தமான் தீவுகளில் காரென் மக்கள்

**அந்தமான் தீவுகளில் காரென் மக்கள்** (*Karen people in the Andaman Island*s)  வடக்கு மற்றும் மத்திய அந்தமான் மாவட்டத்தின் பல்வேறு கிராமங்களில் வாழ்கின்றனர். காரென் மக்கள் எனப்படுபவர்கள் மியான்மரின் கெய்ன் மாநிலத்தைச் சேர்ந்த ஓர் இனக்குழுவினர்  ஆவர்.

## வரலாறு.
1924 ஆம் ஆண்டில் காரென் கிறித்துவ சீர்திருத்தத் திருச்சபை  இறையியல் கருத்தரங்கின் முதல்வரான  மார்சல், அந்தமான் நிக்கோபார் தீவுகளின் தலைமை ஆணையர் மைக்கேல் லாயிட் பெராரை சந்தித்தார். இந்தப் பயணத்தைத் தொடர்ந்து, காரென் மக்களின் மீதமுள்ள மூதாதையர்களை அங்கு குடியேற  மார்சல் ஊக்குவித்தார்.

1925 ஆம் ஆண்டில், முதல் பதின்மூன்று குடும்பங்கள்  லூயிச்சு என்ற பாதிரியார் தலைமையில் இங்கு வந்தன. 1926 ஆம் ஆண்டில், மேலும் ஐம்பது குடும்பங்கள் வந்தன.  மேலும் வெப் என்று பெயரிடப்பட்ட முதல் காரென் கிராமம் மத்திய அந்தமான் தீவில் நிறுவப்பட்டது.  இக்குழுவினர்  வனமக்களாய் பணிபுரிந்தனர்.  இதுவே, சமயப்பரப்பாளர்களின் உதவியுடன்  பிரிட்டிசு அரசாங்கம் அவர்களை தீவுகளுக்கு மாற்றுவதற்கான அசல் காரணமாகும்.  2009 ஆம் ஆண்டில் இந்தக் கிராமத்தின் மக்கள் தொகை சுமார் 500 ஆக இருந்தது.

2004 ஆம் ஆண்டில், அந்தமானில் உள்ள காரென் இனக்குழுவினரின்  மொத்த மக்கள் தொகை சுமார் 2,000 பேராக இருந்தது.  இக்குழுவினர் மாயாபந்தர் (வெபி, தியோபூர், லாடாவ், லக்னோ, கர்மடாங்-9 மற்றும் கர்மடாங், 10) மற்றும் வடக்கு மற்றும் மத்திய அந்தமான் மாவட்டத்தின் திக்லிப்பூர் (போராங் மற்றும் சிபோன்) ஆகிய எட்டு கிராமங்களில் வசித்து வந்தனர். 2005 ஆம் ஆண்டு திசம்பர் மாதம் 12 அன்று, அந்தமான் நிக்கோபார் தீவுகளில் உள்ள பிற பிற்படுத்தப்பட்ட வகுப்பினரில் ஒருவராக காரென்களுக்கு அரசு வேலைகள் மற்றும் உயர் கல்வியில் இடங்களை அரசாங்கம் ஒதுக்கியது.

இன்று, காரென் குழு தீவில் ஒரு சிறிய ஆனால் முக்கியமான சமூகத்தை உருவாக்குகிறது. அவர்கள் தற்போது இந்தியாவில் பட்டியலிடப்பட்ட பழங்குடியினரின் தகுதியை அடைய முயற்சிக்கின்றனர்.  இத்தகுதி  நாட்டிற்குள் வளர்ச்சியடையாத குழுக்களுடன் ஒப்பிடும்போது இவர்களுக்கு அதிக சிறப்பு சலுகைகளையும் சலுகைகளையும் வழங்கும்.

இயற்கையை மதிக்க, காடுகளில் துப்புவதையோ சிறுநீர் கழிப்பதையோ தவிர்க்க வேண்டும் என்று காரென் மக்கள் நம்புகின்றனர். அவை நிலையான அறுவடையை ஊக்குவிக்கின்றனர்.  மேலும் வேட்டையாடும் போது பெண் விலங்குகளைக் கொல்வதைத் தவிர்க்கிறார்கள். அவர்கள் கட்டுமானத்திற்காக பல்வேறு வகையான வனத் தாவரங்களைப் பயன்படுத்துகின்றனர். எடுத்துக்காட்டாக, மல்பெரி மரங்களின் தண்டுகளிலிருந்து சிறிய படகுகளை உருவாக்குகிறார்கள்.   குளிர் மற்றும் தலைவலிகளுக்கு  நறுமண தாவரங்களுடன் வசம்பு தைலத்தைப் பயன்படுத்துகிறார்கள்.

காரென் சமூகத்திற்கு கல்வி கற்பிப்பதற்காக, அரசு மேல்நிலைப் பள்ளி 1928 ஆம் ஆண்டில் லுய்கியின் குடும்பத்தால் நிறுவப்பட்டது. காரென் மொழி சுமார் 50 ஆண்டுகளாக முறையாக கற்பிக்கப்படவில்லை, மேலும் காரென் மொழி பாடப்புத்தகங்கள் கிடைக்கவில்லை. உள்ளூர் ஆசிரியர்கள் குழு ஒன்று இந்த முயற்சிக்கு ஆதரவளிக்குமாறு மாவட்ட நிர்வாகத்தை நம்ப வைத்ததை அடுத்து, காரென் மொழியில் நாட்டின் முதல் பாடநூல் 2010 ஆம் ஆண்டில் வெளியிடப்பட்டது. 2018 ஆம் ஆண்டு நிலவரப்படி, கரேன் மொழி அதிகாரப்பூர்வமாக பள்ளிகளில் ஐந்தாம் வகுப்பு வரை ஒரு மொழியாக கற்பிக்கப்படுகிறது.

## மேற்கோள்கள்

பகுப்பு:அந்தமான் நிக்கோபார் தீவுகளின் இனக்குழுக்கள்
பலியா நகர் சட்டமன்றத் தொகுதி

**பலியா நகர் சட்டமன்றத் தொகுதி** *(Ballia Nagar Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பலியா மாவட்டத்தில் அமைந்துள்ளது. இது பலியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
தேவகி விஜயராமன்

**தேவகி விசயராமன்** *(Devaki Vijayaraman)* என்பவர் இந்தியாவின் தென் மாநிலமான தமிழ் நாட்டின் திருச்சிராப்பள்ளி நகரைச் சேர்ந்த அடுமனையாளர், தெலைக்காட்சி சமையல்காரர் மற்றும் வணிக உரிமையாளர் ஆவார்.  அவர் மாஸ்டர் செஃப் இந்தியா - தமிழ் (சீசன்-1) வெற்றியாளர் ஆவார். தேவகி அவர்கள் தனது பயிற்சியை நீட்டிக்க தனக்கு கிடைத்த பரிசு தொகையான ரூபாய் 25 லட்சத்தை தனது மேம்பட்ட பயிற்சிக்காக பயன்படுத்த திட்டமிட்டுள்ளார். தென்னிந்திய வகை உணவுகள் மற்றும் இனிப்புகளை தயாரித்து விற்பனைச் செய்யக்கூடிய உணவகத்தை தொடங்க அவர் திட்டமிட்டுள்ளார்.
## ஆரம்பகால வாழ்க்கை
தேவகி அவர்கள் 1992 ஆம் ஆண்டு தமிழ்நாட்டின் திருச்சிராப்பள்ளி நகரத்தில் பிறந்தார். அவர் உயர் நிலைப் பள்ளியில் பயிலும் போது அவருடைய ஆசையானது சமையலராகி சமையல் தொழில்நுட்பத்தை படித்து முடித்த பின்னர் தனது சிறிய அடுமனையை திறக்க விரும்பினார். அதற்கு அவருடைய பெற்றோர்கள் அனுமதி வழங்கவில்லை. அடுத்ததாக அவர் தன்னுடைய இளங்கலை பட்டபடிப்பை பயில்வதற்காக சென்னையில் உள்ள காவேரி மகளிர் கல்லுரியில் இளங்கலை வணிகவியல் படிப்பில் சேர்ந்து பட்டம் பெற்றார்.

அதன் பின்னர் தனது பணியை விட்டுவிட்டு தன்னுடைய கனவான சிறிய அடுமனையை தொடங்கினார். அந்த அடுமனை தொழில் வெற்றிகரமாக மாறியது. எனவே இவர் சமையல் கலை மற்றும் அடுமனை தொழிலில் முழு கவனத்தையும் செலுத்தினார்.

இவருக்கும் மதுரையைச் சேர்ந்த கோகுல்நாத் விசயகுமார் என்பவரைத் திருமணம் செய்து கொண்டார். அவர்களுக்கு ஒரு மகன் உள்ளார்.
## மாஸ்டர்செஃப் இந்தியா - தழிழ் (தலைமைச் சமையற்காரர்)
2021 ஆம் ஆண்டு தமிழ் தொலைக்காட்சி நடத்திய  மாஸ்டர்செஃப் இந்தியா- தமிழுக்கு போட்டியில் இவர் கலந்துக்கொண்டார். பின்னர் நவம்பர் 14 அன்று நடைபெற்ற இறுதிப் போட்டியில் அவர் 60க்கு 54 புள்ளிகள் பெற்று வெற்றி பெற்றார். இந்த வெற்றி புள்ளிகளானது இப்போட்டிகளில் பங்கேற்றவர்களிலேயே இவர் பெற்றதே அதிக புள்ளிகளாகும். மேலும் மாஸ்டர்செஃப் இந்தியா- தமிழ் பட்டம் வென்ற முதல் வெற்றியாளர் இவராவார்.
## மாஸ்டர்செஃப்புக்கு பின்னர்
தற்போது இவர் தான் தயாரிக்கும் பல்வேறு உணவுகள் மற்றும் சமையல் குறிப்புகளையும் தொகுத்து வழங்குவதற்காக சொந்தமாக யூடியூப் (வலையொளி) சேனலைத் ஒளியலை வரிசை தொடங்க திட்டமிட்டுள்ளார். மேலும் அவர் ஒரு திரைப்படத்திற்கும் ஒப்பந்தமாகியுள்ளார். திருச்சிராப்பள்ளியின் புதூரில் பிரவுன் சுகர் (நாட்டுச் சர்க்கரை) என்ற பெயரில் ஒரு சிறிய அடுமனையை தொடங்கியுள்ளார்.

## மேற்கோள்கள்

## வெளி இணைப்புகள்
*

பகுப்பு:1990கள் பிறப்புகள்
பகுப்பு:வாழும் மக்கள்
பகுப்பு:திருச்சி மாவட்ட மக்கள்
பகுப்பு:திருச்சிராப்பள்ளி
பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
பகுப்பு:இந்திய உணவுகள்
பகுப்பு:தொழில் வாரியாக இந்தியர்கள்
பகுப்பு:இந்தியத் தொலைக்காட்சி துறையினர்
பகுப்பு:வகை வாரியான இந்தியத் தொலைக்காட்சி நிகழ்ச்சிகள்
பகுப்பு:தமிழ்நாட்டினர்
பகுப்பு:மாவட்டங்கள் வாரியாகத் தமிழ்நாட்டினர்
பகுப்பு:நாடு வாரியாக உண்மைநிலை தொலைக்காட்சி நிகழ்ச்சிகள்
பகுப்பு:திருச்சிராப்பள்ளி மாவட்டம்
பகுப்பு:சென்னைப் பல்கலைக்கழகம்